Video: Aanranding by Kaapstad-winkelsentrumSkermskoot uit die video Die polisie in die Wes-Kaap ondersoek twee sake van aanranding met die doel om ernstig te beseer ná ŉ onderonsie by die Canal Walk-winkelsentrum. Mihlali Majikela, woordvoerder van die polisie, het gesê Milnerton-polisie het Saterdagaand omstreeks 23:00 reageer op ŉ bakleiery wat by die winkelsentrum uitgebreek het. “ŉ Groep jong mense het glo met ŉ veiligheidswag begin baklei. Die polisie ondersoek twee sake van aanranding met die doel om ernstig te beseer. Niemand is tot dusver in hegtenis geneem nie.” Die bestuur van die winkelsentrum het gesê die groep jong mense het geweier om die sentrum te verlaat ná die winkels gesluit het. “Hulle het gewelddadig opgetree en veiligheidsbeamptes aangeval toe hulle uit die sentrum begelei is. Die sentrum het ŉ zero-verdraagsaamheidsbeleid teen sulke gedrag. Om ŉ veiliger inkopie-omgewing te skep sal die sentrum alle anti-sosiale gedrag takel en leeglêery sal nie geduld word nie. Die sentrum hou die reg voor om enige persoon toegang te weier wie se optrede ŉ negatiewe impak het op besoekers,” het die bestuur in ŉ verklaring gesê. Canal Walk-winkelsentrum se bestuur werk ten nouste saam met die polisie om die saak verder te ondersoek. Posted by Luqmaan Adonis on Sunday, September 29, 2019 Klik hier as die video nie direk in jou webblaaier speel nie.